[pic] | KOMISIJA EVROPSKIH SKUPNOSTI |

Bruselj, 24.6.2009

COM(2009) 311 konč.

Predlog

ODLOČBA SVETA

o finančnih prispevkih držav članic za financiranje Evropskega razvojnega sklada (drugi obrok za leto 2009)

OBRAZLOŽITVENI MEMORANDUM

Notranji sporazum in finančna uredba za 10. ERS predvidevata nov postopek pozivov za plačilo prispevkov držav članic za financiranje ERS. V skladu s členom 157 FU se novi postopek v praksi prvič uporabi za prispevke v letu 2009 („N+2“ v smislu navedene določbe).

V skladu s členom 57(3) finančne uredbe, ki se uporablja za 10. Evropski razvojni sklad (v nadaljnjem besedilu: finančna uredba za 10. ERS), se ta predlog nanaša na:

- znesek drugega obroka prispevkov za leto 2009 („n+1“ v smislu stalnih postopkov, določenih v navedenem členu).

V skladu s členom 57(7) finančne uredbe za 10. ERS je v okviru vsakega od teh zneskov natančno določen znesek, ki ga upravlja Komisija, in znesek, ki ga upravlja EIB.

V skladu s členom 145 finančne uredbe za 10. ERS je EIB Komisiji sporočila svoje posodobljene napovedi obveznosti in plačil za instrumente, ki jih upravlja.

V skladu s členom 57(3) finančne uredbe za 10. ERS mora Svet o tem predlogu odločiti najpozneje v 21 koledarskih dneh po predstavitvi predloga s strani Komisije, države članice pa morajo plačati drugi obrok najpozneje v 21 koledarskih dneh po datumu, ko so bile uradno obveščene o odločitvi Sveta.

Člen 58(2) finančne uredbe za 10. ERS določa, da se pri pozivih za prispevke najprej porabijo zneski, določeni v prejšnjih ERS, in sicer eden za drugim. Pri pozivih, na katere se nanaša ta predlog, gre zato za zneske iz 9. ERS.

Poleg tega je treba opozoriti, da člen 60(1) finančne uredbe za 10. ERS določa, da mora država članica, ki ni pravočasno plačala obroka prispevka, plačati obresti za neplačani znesek; način plačila obresti ureja isti člen.

Predlog

ODLOČBA SVETA

o finančnih prispevkih držav članic za financiranje Evropskega razvojnega sklada (drugi obrok za leto 2009)

SVET EVROPSKE UNIJE JE –

ob upoštevanju Pogodbe o ustanovitvi Evropske skupnosti,

ob upoštevanju notranjega sporazuma med predstavniki vlad držav članic, ki so se sestali v okviru Sveta, o financiranju in upravljanju pomoči Skupnosti v okviru finančnega protokola Sporazuma o partnerstvu med afriškimi, karibskimi in pacifiškimi državami ter Evropsko skupnostjo in njenimi državami članicami, ki je bil podpisan v Cotonouju (Benin) 23. junija 2000, in o dodelitvi finančne pomoči za čezmorske države in ozemlja, za katere se uporablja Četrti del Pogodbe ES[1], ter zlasti člena 10(1) navedenega sporazuma,

ob upoštevanju notranjega sporazuma med predstavniki vlad držav članic, ki so se sestali v okviru Sveta, o financiranju pomoči Skupnosti v okviru večletnega finančnega okvira za obdobje 2008–2013 v skladu s Sporazumom o partnerstvu AKP-ES in o dodelitvi finančne pomoči čezmorskim državam in ozemljem, za katere se uporablja Četrti del Pogodbe ES[2], ter zlasti člena 7 navedenega sporazuma,

ob upoštevanju finančne uredbe z dne 18. februarja 2008, ki se uporablja za 10. Evropski razvojni sklad (v nadaljnjem besedilu: finančna uredba za 10. ERS)[3], in zlasti člena 57 in člena 58(2) finančne uredbe za 10. ERS,

ob upoštevanju predloga Komisije[4],

ob upoštevanju naslednjega:

(1) Člen 58(2) finančne uredbe za 10. Evropski razvojni sklad (v nadaljnjem besedilu: ERS) določa, da se pri pozivih za prispevke najprej porabijo zneski, določeni v prejšnjih ERS. Zato je treba zahtevati sredstva iz 9. ERS.

(2) V skladu s členom 145 finančne uredbe za 10. ERS je Evropska investicijska banka sporočila Komisiji posodobljene napovedi obveznosti in plačil za instrumente, ki jih upravlja.

(3) Člen 157 finančne uredbe za 10. ERS določa, da se postopek iz členov 57 do 61 prvič uporabi v letu 2009. V skladu s tem postopkom Komisija predstavlja predlog, ki določa zneske drugega obroka prispevkov za leto 2009. Svet mora odločiti najpozneje v 21 koledarskih dneh po predstavitvi predloga s strani Komisije, države članice pa morajo plačati drugi obrok najpozneje v 21 koledarskih dneh po datumu, ko so bile uradno obveščene o odločitvi Sveta –

SPREJEL NASLEDNJO ODLOČBO:

Člen 1

Prispevki, ki jih države članice nakažejo Komisiji in Evropski investicijski banki v okviru drugega obroka za leto 2009 za financiranje ERS, so prikazani v prilogi k tej odločbi.

Člen 2

Ta odločba se uporablja od datuma sprejetja.

Člen 3

Ta odločba je naslovljena na države članice, ki prispevajo k 9. ERS.

V Bruslju,

Za Svet

Predsednik

PRILOGA

Drugi obrok za leto 2009 (v EUR)

Država članica | % | za EIB | za Komisijo | Skupaj |

Nemčija | 23,36 | 21 024 000 | 256 960 000 | 277 984 000 |

Belgija | 3,92 | 3 528 000 | 43 120 000 | 46 648 000 |

Danska | 2,14 | 1 926 000 | 23 540 000 | 25 466 000 |

Španija | 5,84 | 5 256 000 | 64 240 000 | 69 496 000 |

Francija | 24,30 | 21 870 000 | 267 300 000 | 289 170 000 |

Grčija | 1,25 | 1 125 000 | 13 750 000 | 14 875 000 |

Irska | 0,62 | 558 000 | 6 820 000 | 7 378 000 |

Italija | 12,54 | 11 286 000 | 137 940 000 | 149 226 000 |

Luksemburg | 0,29 | 261 000 | 3 190 000 | 3 451 000 |

Nizozemska | 5,22 | 4 698 000 | 57 420 000 | 62 118 000 |

Portugalska | 0,97 | 873 000 | 10 670 000 | 11 543 000 |

Združeno kraljestvo | 12,69 | 11 421 000 | 139 590 000 | 151 011 000 |

Avstrija | 2,65 | 2 385 000 | 29 150 000 | 31 535 000 |

Finska | 1,48 | 1 332 000 | 16 280 000 | 17 612 000 |

Švedska | 2,73 | 2 457 000 | 30 030 000 | 32 487 000 |

SKUPAJ | 100,00 | 90 000 000 | 1 100 000 000 | 1 190 000 000 |

[1] UL L 317, 15.12.2000, str. 355.

[2] UL L 247, 9.9.2006, str. 32.

[3] UL L 78, 19.3.2008, str. 1.

[4] UL C …, ..., str. …